Ilja Repins maleri «Zaporogkosakker skriver brev til den tyrkiske sultan» (1880-91) viser de ukrainske zaporizjzjakosakkenes ataman Ivan Sirko som i 1676 skrev et hånefullt brev som svar på Mehmed IV krav om at de skulle underkaste seg Det osmanske rike. Kosakkene bærer tradisjonell kledsel med ridestøvler, kaftaner, papakhi (kosakkluer), lange barter og khokhol-frisyre (oseledets).
**Tsjub** (ukrainsk *чуб*, «kam»; russisk *хохо́л*, «lugg», polsk *chochoł* eller *khakhlak*) er en tradisjonell frisyre for mannlige kosakker i Ukraina. Frisyren består av et glattbarbert hode med en pannelugg eller lang hårlokk på toppen. 

Khokhol kan på ukrainsk også omtales som **tsjupina** (*чуприна*) eller **oseledets** (*оселедець*, «sild»).

Historikk
---------

Opprinnelsen til frisyren er uklar, men allerede Svjatoslav I av Kiev skal ha båret lange barter og tsjub; på seinere avbildninger har dette blitt typiske kjennetegn for fyrsten. Tradisjonelt var tsjub forbeholdt modne krigere. Frisyren ble ansett som et hederstegn, og det var skamstraff å få kuttet av håret.

Kosakkene beholdt lenge lange hengemustasjer som tradisjonell bartemote, men endret ellers frisyrene fra glattbarbert hode med eller uten hårlokk til kort hår med rett pannelugg og annet. Andre flettet hår og barter.

I moderne tid har enkelte ukrainske nasjonalister og aktivister anlagt tsjub som politisk symbol og gruppemarkør på samme måte som for eksempel nynazister og fotballpøbler kan barbere hodet i en snauskalle-frisyre.[]

Ordet brukes også av russere og polakker som nedsettende kallenavn på ukrainere.

Ukrainernes nasjonalpersonifikasjon Kozak Mamaj (ukrainsk *Козак Мамай*), «kosakkhelten Mamaj», blir tradisjonelt avbildet med zaporozje-kosakkisk osedelets (hårlokk) på barbert hode. Mamaj forekommer i en lang rekke folkelige billedframstillinger, gjerne sittende på orientalsk vis med symbolske attributter under et eiketre. Han bærer foruten hårlokk, barter, langpipe, kaftan, posebukser og korte ridestøvler. I tillegg er han gjerne utstyrt med sabel, kobza (ukrainsk lutt) og hest.

* Kozak Mamaj, ukrainernes nasjonalfigur, omgitt av symbolske attributter: osedelets (hårlokk) på barbert hode, barter, langpipe, kaftan, posebukser, sabel, kobza (ukrainsk lutt), hest og eiketre. Folkelig maleri fra tidlig på 1800-tallet.Kozak Mamaj, ukrainernes nasjonalfigur, omgitt av symbolske attributter: osedelets (hårlokk) på barbert hode, barter, langpipe, kaftan, posebukser, sabel, kobza (ukrainsk lutt), hest og eiketre. Folkelig maleri fra tidlig på 1800-tallet.
* Gatemusikant i Poznań 2005 som spiller bandura, tradisjonell ukrainsk siter. Musikeren har ukrainsk folkedrakt, kosakkbarter og tsjub .Gatemusikant i Poznań 2005 som spiller bandura, tradisjonell ukrainsk siter. Musikeren har ukrainsk folkedrakt, kosakkbarter og tsjub .
* De ukrainske bokserne Oleksandr Usyk og Denys Berintsjyk 2012 med frisyrer inspirert av tsjub .De ukrainske bokserne Oleksandr Usyk og Denys Berintsjyk 2012 med frisyrer inspirert av tsjub .

Liknende frisyrer
-----------------

I flere gamle kulturer, for eksempel i Kina, Det gamle Egypt, Thailand, Albania, India og Israel, har det vært skikk å barbere hodene på barna men beholde én eller flere lange hårlokker som gjerne ble fjernet i en overgangsrite når barna ble store.

Andre frisyrer som likner på den ukrainske khokhol er for eksempel:

* Sikha, hårtopp hos ortodokse hinduer
* Chonmage, tradisjonell japanske hårfrisyre for menn der halve hodet er glattbarbert
* Hårpisk, nakkeflette, tidligere blant annet påbudt for han-kinesere
* Hanekam (frisyre)

Referanser
----------

1. ↑  Morten Strand (2022). *Ukraina : grenselandet mellom øst og vest*. Cappelen Damm. s. 26. ISBN 9788202762346.
2. ↑  «Glåmdalen 1953.10.22». 1953. s. 4.  Artikkelen «Satire i Russland og nabolandene»

Eksterne lenker
---------------

* (en) Oseledets – kategori av bilder, video eller lyd på Commons